O **Χιλπέριχος Α΄** (*Chilperic Ier*, περί το 537 - 584) μέλος του Οίκου των Μεροβιγγείων ήταν βασιλιάς του Σουασόν και της Νευστρίας (561 - 584). Ο Χιλπέριχος Α΄ ήταν γιος του Βασιλέως των Φράγκων και του Σουασόν Χλωτάριου Α΄ και της Αρεγούνδης κόρης του βασιλέως των Θουριγγίων Μπαντέρικ. Ο πατέρας του είχε άλλους τρεις γιους με την αδελφή της μητέρας του Ίνγκουντ. Αμέσως μετά τον θάνατο του πατέρα του (561) έβαλε στόχο να κληρονομήσει ολόκληρο το βασίλειο, έκανε κατάσχεση στους βασιλικούς θησαυρούς από την πόλη Μπερνύ και εισήλθε στο Παρίσι. Τα αδέλφια του τον ανάγκασαν ωστόσο να μοιράσει το βασίλειο, στο μερίδιο του Χιλπέριχου Α΄ πέρασαν εκτός από το Σουασόν η Αμιένη, η Αράς, η Καμπραί, η Θερουάν, η Τουρναί και η Βουλώνη.

Διαδοχή της πατρικής περιουσίας
-------------------------------

Ο Χιλπέριχος Α΄ και οι απεσταλμένοι του - Μεγάλα Χρονικά της Γαλλίας 14ος-15ος αιώνας.
Ο μεγαλύτερος αδελφός του Χαριβέρτος Α΄ δέχτηκε το Παρίσι, ο δεύτερος αδελφός του Γκούντραμ με την πρωτεύουσα Ορλεάνη και ο Σιγιβέρτος Α΄ την Αυστρασία. Όταν πέθανε ο Χαριβέρτος Α΄ (567) ο Χιλπέριχος μοίρασε τα εδάφη μαζί με τα αδέλφια του, συμφώνησαν να κυβερνήσουν το Παρίσι μαζί. Σε λίγο βρέθηκε σε εμφύλιο πόλεμο με τον Σιγιβέρτο με τον οποίο παρέμεινε σε μεγάλη αντιπαλότητα, ο Σιγιβέρτος νίκησε τον Χιλπέριχο, βάδισε στο Σουασόν και συνέλαβε τον μεγαλύτερο γιο του Θευδεβέρτο του Σουασσόν. Ο Χιλπέριχος Α΄ επιτέθηκε στα εδάφη του Σιγιβέρτου Α΄ αλλά ηττήθηκε, αργότερα συμμάχησε με τον Γκούντραμ (573) αλλά τον πρόδωσε γρήγορα και ο Χιλπέριχος ηττήθηκε ξανά. Ο Σιγιβέρτος Α΄ παντρεύτηκε την Μπρουνχίλντα της Αυστρασίας κόρη του Βησιγότθου μονάρχη της Αυστρασίας και ο Χιλπέριχος αποφάσισε να προχωρήσει επίσης σε ισχυρό γάμο. Ο Χιλπέριχος Α΄ είχε αποκηρύξει την πρώτη σύζυγο του Αουντοβέρα και είχε αποκτήσει ερωμένη μία υπηρέτρια την Φρεδεγόνδη αλλά μετά τον γάμο του αδελφού του παντρεύτηκε την αδελφή της Μπρουνχίλντας Γκαλσβίνθα. Σε λίγο καιρό αποκήρυξε και την Γκαλσβίνθα που βρέθηκε στραγγαλισμένη στο κρεβάτι της, ο Χιλπέριχος παντρεύτηκε τελικά την Φρεδεγόνδη.

Κυριαρχία
---------

Η δολοφονία προκάλεσε μακρόχρονους αιματηρούς εμφύλιους πολέμους ανάμεσα στον Χιλπέριχο και τον Σιγιβέρτο, ο Σιγιβέρτος δολοφονήθηκε από την Φρεδεγόνδη την ίδια εποχή που ο Χιλπέριχος ήταν έτοιμος να δηλώσει την υποταγή του (575). Ο Χιλπέριχος ξεκίνησε στην συνέχεια πόλεμο με τον άλλο αδελφό του Γκούντραμ που ήταν προστάτης της χήρας και του ανήλικου γιου του Σιγιβέρτου. Κατέλαβε το Τουρ, το Πουατιέ στην Αυστρασία και μερικές περιοχές στην Ακουιτανία (πρώην περιοχή) με στόχο να διαλύσει το βασίλειο στα ανατολικά την εποχή που ο Χιλδεβέρτος Β΄ ήταν ακόμα ανήλικος. Ο Χιλπέριχος Α΄ έστειλε στρατό με στόχο να πολεμήσει τον ηγεμόνα των Βρετόνων Έρεκ Β΄, ο στρατός περιείχε άντρες από το Πουατιέ, το Τουρναί, το Ανζού, το Μαίν και το Μπαγιέ. Οι άντρες του Μπαγιέ που ήταν Σάξονες συνετρίβησαν από τους Βρετόνους. Οι δύο στρατοί πολέμησαν σκληρά τρεις μέρες, ο Έρεκ δήλωσε την υποταγή του, έδωσε όρκο υποτέλειας για την Βαν και συμφώνησε να πληρώνει ετήσιο φόρο υποτέλειας. Ο Έρεκ έσπασε στην συνέχεια τους όρκους του αλλά η κυριαρχία του Χιλπέριχου στους Βρετόνους ήταν βέβαιη.

Κριτικές
--------

Η δολοφονία της Γκαλσβίνθα από τον Χιλπέριχο Α΄- Μεγάλα Χρονικά της Γαλλίας 14ος-15ος αιώνας.
Τα περισσότερα γεγονότα που σχετίζονται με την ζωή του Χιλπέριχου Α΄ προέρχονται από την *"Ιστορία των Φράγκων"* που έγραψε ο Γρηγόριος Τουρώνης, τον καταγράφει με πολύ σκληρά λόγια ως *"Νέρων και Ηρώδης της εποχής του"*. Ο Γρηγόριος εξοργίστηκε σε μεγάλο βαθμό για την λεηλασία της εκκλησιαστικής περιουσίας στην Αυστρασία και για το γεγονός ότι διόριζε επισκόπους κοινούς ανθρώπους που δεν είχαν καμιά σχέση με την εκκλησία. Ο Γρηγόριος αντιτάχτηκε τέλος σκληρά στις προσπάθειες του Χιλπέριχου Α΄ να εισάγει ένα νέο δόγμα για την Αγία Τριάδα. Την εποχή του Χιλπέριχου Α΄ εισήλθε στην Νευστρία η ποινή της τύφλωσης που ήταν διαδεδομένη στην Βυζαντινή αυτοκρατορία. Ο Χιλπέριχος Α΄ έμεινε ωστόσο γνωστός για την αγάπη του στις τέχνες, την μουσική και τις μεταρρυθμίσεις που έφερε στο Φραγκικό Αλφάβητο, προσπάθησε τέλος να διορθώσει τις αδικίες που είχε δημιουργήσει ο Σαλικός νόμος στις γυναίκες. Τον Σεπτέμβριο του 584 ενώ ο Χιλπέριχος επέστρεφε από ένα κυνήγι στα βασιλικά ανάκτορα του Τσελ μαχαιρώθηκε από έναν άγνωστο άντρα και έπεσε νεκρός.

Οικογένεια
----------

Νυμφεύτηκε πρώτα την Αυδοβέρα και είχε τέκνα:

* Θευδεβέρτος απεβ. 575, διάδοχος.
* Μέροβεχ απεβ. 577.
* Κλόβις απεβ. 580.
* Μπαζίνα απεβ. μετά το 590, μοναχή στο αββαείο τού Πουατιέ.
* Χιλδεσίνδα, απεβ. νέα.

Έπειτα ο Χιλπέριχος Α΄ έκανε δεύτερο γάμο με τη Γκαλσβίνθα, κόρη τού Αθαναγίλδ ηγεμόνα των Βησιγότθων της Hispania & Σεπτιμανίας. Δεν απέκτησε τέκνα.

Περί το 568 νυμφεύτηκε για τρίτη φορά με την ως τότε ερωμένη του Φρεδεγόνδη και είχε τέκνα:

* Ριγούνθα (569 - 589), αρραβωνιάστηκε τον Βησιγότθο πρίγκιπα (μετέπειτα βασιλιά) Ρεκαρέδο Α΄, αλλά δεν τον παντρεύτηκε ποτέ.
* Χιλδοβέρτος (570 - 580)
* Σαμψών (573 - 577)
* Δαγοβέρτος (579 - 580)
* Θευδέριχος (582 - 584)
* Χλωτάριος Β΄, διάδοχος του πατέρα του και κατόπιν βασιλιάς όλων των Φράγκων.

Παραπομπές
----------

1. 1 2 3 4 5 6 7 8  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 88-92. ISBN-13 978-2-9501509-3-6. ISBN-10 2-9501509-3-4.
2. ↑  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 89. ISBN-13 978-2-9501509-3-6. ISBN-10 2-9501509-3-4.
3. ↑  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 89-90. ISBN-13 978-2-9501509-3-6. ISBN-10 2-9501509-3-4.
4. ↑  p46492.htm#i464920. Ανακτήθηκε στις 7  Αυγούστου 2020.
5. 1 2  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 90. ISBN-13 978-2-9501509-3-6. ISBN-10 2-9501509-3-4.
6. 1 2 3 4  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 91. ISBN-13 978-2-9501509-3-6. ISBN-10 2-9501509-3-4.
7. 1 2 3 4 5  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 92. ISBN-13 978-2-9501509-3-6. ISBN-10 2-9501509-3-4.
8. ↑  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 73-76. ISBN-13 978-2-9501509-3-6. ISBN-10 2-9501509-3-4.
9. ↑  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 76-78. ISBN-13 978-2-9501509-3-6. ISBN-10 2-9501509-3-4.
10. ↑  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 78-81. ISBN-13 978-2-9501509-3-6. ISBN-10 2-9501509-3-4.
11. ↑  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 72. ISBN-13 978-2-9501509-3-6. ISBN-10 2-9501509-3-4.
12. ↑  Howorth, 309
13. ↑
14. ↑  Oman, Charles. The Dark Ages, 476-918, Rivingtons, 1908, σ. 169

Πηγές
-----

* Seresia, L'Eglise el l'Etat sous les rois francs au VI siecle (Ghent, 1888).
* Dahmus, Joseph Henry. Seven Medieval Queens. 1972.
* Chisholm, Hugh, ed. (1911). "Chilperic". Encyclop?dia Britannica. 6 (11th ed.). Cambridge University Press.

Εξωτερικοί σύνδεσμοι
--------------------

* Γρηγόριος Τουρώνης
* Ιστορία των Φράγκων

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 24991259
* LCCN: n2008069826
* ISNI: 0000 0000 3890 8621
* GND: 102427186
* SUDOC: 131564986

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Chilperic I  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |
| --- |
| Χιλπέριχος Α΄ **Μεροβίγγειοι****Γέννηση:** περί το 537 **Θάνατος:** 27 Σεπτεμβρίου 584 |
| Βασιλικοί τίτλοι |
| ΠροκάτοχοςΧλωτάριος Α΄ | **Βασιλιάς της Νευστρίας**561-584 | ΔιάδοχοςΧλωτάριος Β΄ |